Document ID: 32011R0168

UREDBA KOMISIJE (EU) št. 168/2011
z dne 23. februarja 2011
o spremembi Uredbe (EU) št. 107/2010 glede uporabe krmnega dodatka Bacillus subtilis ATCC PTA-6737 v krmi, ki vsebuje amonijev maduramicin, natrijev monenzin, narazin ali robenidin hidroklorid
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 13(3) Uredbe,
ob upoštevanju naslednjega:
(1)
Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.
(2)
Uredba (ES) št. 1831/2003 določa možnost spremembe dovoljenja za krmni dodatek na zahtevo imetnika dovoljenja in na podlagi mnenja Evropske agencije za varnost hrane (v nadaljnjem besedilu: Agencija).
(3)
Z Uredbo Komisije (EU) št. 107/2010 (2) je bila za deset let odobrena uporaba pripravka mikroorganizma Bacillus subtilis ATCC PTA-6737 za piščance za pitanje.
(4)
Imetnik dovoljenja je vložil zahtevek za spremembo dovoljenja za uporabo Bacillus subtilis ATCC PTA-6737 v krmi, ki vsebuje kokcidiostatike amonijev maduramicin, natrijev monenzin, narazin ali robenidin hidroklorid, za piščance za pitanje. Imetnik dovoljenja je v podporo tej zahtevi predložil ustrezne podatke.
(5)
Agencija je v mnenju z dne 7. oktobra 2010 navedla, da je dodatek Bacillus subtilis ATCC PTA-6737 združljiv z amonijevim maduramicinom, natrijevim monenzinom, narazinom ali robenidin hidrokloridom (3).
(6)
Pogoji iz člena 5 Uredbe (ES) št. 1831/2003 so izpolnjeni.
(7)
Uredbo (EU) št. 107/2010 je zato treba ustrezno spremeniti.
(8)
Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Priloga k Uredbi (EU) št. 107/2010 se nadomesti z besedilom iz Priloge k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 23. februarja 2011

Labels: 0
16
17
6